สวัสดีค่ะ อายุ 22 ปี น้ำหนัก 38 ค่ะ ก่อนหน้านี้มีปัญหาเรื่องประจำเดือนมาเยอะผิดปกติและมามากเลยไปหาและได้ยาคุมกำเนิดเมอซิลอน28มาทาน เลยเริ่มทานยาคุมแผงแรกวันที่ 14/9 คือวันที่ได้ไปพบ(ซึ่งเป็นวันที่หมดประจำเดือนไปแล้วประมาณ7-8วัน)หลังจากนั้นประจำเดือนมาอีกทีวันที่ 4/10 และเป็นจนถึงวันที่ 11/10 ซึ่งในวันนี้มีอาการปวดศรีษะมากคล้ายปวดไมเกรน (ในช่วง 8/10-11/10 ประจำเดือนมาน้อยมากใช้ผ้าอนามัยกลางวัน1แผ่นประจำเดือนมาไม่เต็มแผ่นเลยเหมือนออกกระปิดกระปอย) หลังจากนั้นเริ่มมีการทานยาคุมแผงที่สองวันที่ 12/10 หลังจากนั้นประมาณ 3-4ชม.มีอาการปวดมดลูกคล้ายปวดประจำเดือนมากๆจนต้องทานยาพาราพร้อมกับมีตกขาวสีเหลืองออกมาเยอะมาก มีกลิ่นเหม็นนิดหน่อย ไม่มีอาการแสบคัน ต้องเปลี่ยนแผ่นอนามัยวันละ 4-5 แผ่นและหลังจากนั้นมาก็มีอาการทั้งปวดมดลูกแล้วตกขาวมาผิดปกติเรื่อยๆทุกวัน บางวันก็ออกสีเหลืองคล้ายหนองบางวันก็ออกไปทางสีเหลืองน้ำตาลๆ จนกระทั่งวันที่ 20/10 ตื่นมามีตกขาวสีน้ำตาลอมแดง เห็นได้ว่ามาเลือดปนมานิดหน่อย เลยเปลี่ยนแผ่นอนามัย พบว่าหลังจากนั้นประมาณ2ชั่วโมงกว่าๆมีเลือดออกมาเกือบเต็มแผ่นอนามัย เลยคิดว่าน่าจะเป็นเลือดประจำเดือนค่ะ ซึ่งดิฉันทานยาคุมไม่เคยขาด เคยลืมกินช้าสุดประมาณ2ชั่วโมงค่ะ เลยอยากสอบถามว่าเป็นอาการที่ปกติหรือไม่และควรทำอย่างไรต่อไปดีคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดประจำเดือนมามากผิดปกติเกิน 7 วันนั้น อาจมีสาเหตุต่างๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลตรงช่องคลอดหรือปากมดลูกซึ่งการใช้ยาคุมกำเนิดอาจจะช่วยรักษาหรือบรรเทาสาเหตุที่เกี่ยวกับความผิดปกติของฮอร์โมนหรือเนื้องอกที่มดลูกหรือรังไข่ที่ตอบสนองต่อฮอร์โมน การที่กินยาไปแล้วยังมีเลือดออกมาตลอด อาจจะเป็นจากตัวโรคที่ยาคุมรักษาไม่ได้ หรือถ้าเป็นจากตัวยาเองมักจะออกแค่กระปริดกระปรอยเท่านั้นถ้าเลือดออกมามากลักษณะนี้อาจจะเป็นจากตัวโรคเอง ถ้าเลือดออกมาเยอะจนเต็มแผ่นผ้าอนามัยตลอด รู้สึกคล้ายจะวูบ เพลีย เหล่านี้เป็นอาการที่ควรรีบกลับไปพบแพทย์ที่ดูแลเพื่อตรวจเพิ่มเติมว่าเป็นเลือดออกจากสาเหตุใด อาจจะมีการขูดมดลูกเพื่อหยุดเลือดชั่วคราวได้หรือไม่ ถ้าเลือดออกมามากจริงๆ สามารถจะหยุดยาคุมกำเนิดไปก่อนได้และรีบนัดพบสูตินรีแพทย์ค่ะ